**Procedura de depunere/ridicare a actelor**

Depunerea actelor are loc în or.Chişinău str. 31 August 1989 nr. 82, Ministerul Justiţiei (intrarea din spate), în fiecare zi lucrătoare, conform orarului după cum urmează:

|  |  |  |  |  |
| --- | --- | --- | --- | --- |
| **Depunerea actelor spre apostilare** | | | | |
| **Termenele de examinare** | Pe numele sau în interesul **cetăţenilor Republicii Moldova, cetăţenilor străini sau apatrizilor.** | Pe numele sau în interesul persoanelor fizice (întreprinzătorilor) şi **persoanelor juridice.** | **Orarul de lucru** | |
| 6 ore | **600 Lei** | 1200 Lei | Luni-joi | 07:30-10:00 |
| 1 zi lucrătoare | **400 Lei** | 600 Lei | Luni-joi | 07:30-10:00 |
| 3 zile lucrătoare | **200 Lei** | 300 Lei | Luni-vineri | 07:30-15:00 |
| 10 zile lucrătoare | **100 Lei** | 150 Lei | Luni-vineri | 07:30-15:00 |
| *Invalizii de gradele I şi II, la prezentarea legitimaţiei de invaliditate (la cerere se anexează o copie a legitimaţiei), beneficiază de o reducere a tarifului de 50 %.* | | | | |

Pentru apostilarea actelor, solicitantul completează o [cerere](http://www.justice.gov.md/apostila.gov.md/file/modelCerere.pdf), care conţine numele, prenumele solicitantului, date referitor la domiciliu, numărul de contact, datele buletinului de identitate, lista actelor depuse pe care se solicită aplicarea apostilei, datele buletinului de identitate a titularul actului/actelor pentru care se solicită aplicarea apostilei, [ţara](http://www.justice.gov.md/apostila.gov.md/file/Lista%20statelor%20parti%20la%20Conventia%20cu%20privire%20la%20suprimarea%20cerintei%20supralegalizarii%20actelor.doc) unde urmează a fi prezentate actele, data şi semnătura. La cerere se anexează bonul de plată, care face dovada achitării plăţii. Plata se achită la casa Ministerului Justiţiei.

Tarifele percepute de Ministerul Justiţiei pentru aplicarea apostilei sunt aprobate prin [Hotărîrea Guvernului Nr. 241 din 06.03.2006 cu privire la aprobarea Nomenclatorului lucrărilor efectuate şi serviciilor prestate, contra plată, de Ministerul Justiţiei şi instituţiile subordonate ale acestuia şi de instanţele judecătoreşti şi tarifelor la acestea, precum şi a regulamentelor privind modul şi direcţiile de utilizare a mijloacelor speciale.](http://lex.justice.md/index.php?action=view&view=doc&lang=1&id=315496)Plata se achită la casa Ministerului Justiţiei.

Actele prezentate pentru apostilare se eliberează depunătorilor

|  |  |  |
| --- | --- | --- |
| **Ridicarea actelor** | | |
| 6 ore | Luni-joi | 15:30-16:30 |
| 1 zi lucrătoare | Luni-vineri | 09:00-11:00 |
| 3 zile lucrătoare | Luni-vineri | 09:00-11:00 |
| 10 zile lucrătoare | Luni-vineri | 09:00-11:00 |

**Direcţia apostilă atenţionează solicitanţii de depunere a actelor spre apostilare că factorul ‘greşeala umană’ poate afecta pe cei neavizaţi în sensul că:**

* funcţionarii, notarii sau alte persoane responsabile pot uita să-şi pună semnătura sau ştampila pe acte sau să comită greşeli mecanice în textul actelor;
* mulţi dintre traducătorii din capitală sunt aglomeraţi şi copleşiţi deseori de volumul de munca şi se întîmplă deseori ca sa facă erori de dactilografiere (în scrierea codului numeric personal, a datei de naştere, chiar a numelui sau prenumelui) sau chiar traduceri incorecte.

Aceste lucruri care pe moment pot rămîne neobservate, vor atrage nulitatea actelor respective sau vor tărăgăna procedura de aplicare a apostilei.

**Sursa:** [www.justice.gov.md](http://www.justice.gov.md)